Blåparadisfugl

Blåparadisfugl (Paradisornis rudolphi) er art i slekten Paradisornis og tilhører underfamilien Paradisaeinae, som er en av to underfamilier med  paradisfugler. Arten er endemisk for Papua Ny-Guinea og ble tidligere regnet som basal i slekten Paradisaea, men er nå flyttet til sin egen slekt og regnes som søster til Paradisaea. To underarter aksepteres.

 Biologi 
Blåparadisfuglen trives i montan regnskog i høyder omkring , men er mest tallrik mellom  Begge kjønn blir cirka 30 cm lange, men kjønnene varierer litt i vekt. Hannen veier typisk , hunnen . Begge kjønn har et kraftig, nærmest hvitt kråkelignende nebb og to hvite halvmåner (som nesten danner en ring) rundt øyene. Fjærdrakten er hovedsakelig sort og skarpblå, men i brystet skinner det grønt igjennom. Hunnen er mer mosegrønn enn hannen. Vingene er blå på oversiden. Stjerten er relativt kort, men hannen har buskte prydfjær i stussen og to lange sorte lisselignende fjær, som ender i dusker, i stjerten.

 Inndeling 
Inndelingen følger HBW Alive og er i henhold til . Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

 Paradisaeidae, paradisfugler
 Paradisaeinae, (ekte paradisfugler)
 Paradisornis
 P. rudolphi, blåparadisfugl
 P. r. margaritae, de sentrale og østre Bismarckfjellene
 P. r. rudolphi (nominatformen),  de østligste Bismarckfjellene og de nordlige Owen Stanleyfjellene

 Referanser 
Frith, C., Frith, D. & Bonan, A. (2017). Birds-of-paradise (Paradisaeidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Frith, C., Frith, D. & Sharpe, C.J. (2017). Blue Bird-of-paradise (Paradisornis rudolphi). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Paradisfugler
Kategori:Fugler formelt beskrevet i 1885
Kategori:Dyr formelt beskrevet av Otto Finsch
Kategori:Dyr formelt beskrevet av Adolf Bernhard Meyer
Kategori:Papua Ny-Guineas endemiske fugler